Piltene vald

Piltene vald (läti keeles Piltenes pagasts) on vald Lätis Ventspilsi piirkonnas. Vald piirneb sama piirkonna Tārgale, Ugāle, Zlēkase, Zirase ja Vārve vallaga ning Piltene linnaga.

Valla pindala on 188 km². 2016. aasta seisuga elas seal 474 inimest. Valla keskus on Piltene linn, mis aga valla koosseisu ei kuulu. Vallamaja asub aadressil Lielā iela 28, vallavanem on Jānis Abakuks.

Ajalugu

19. sajandi teisel poolel kandis vald saksa keeles nime Pilten. Aastal 1935 oli valla pindala 126 km² ja seal oli 1038 elanikku. Aastal 1945 moodustati vallas Piltene ja Rapate külanõukogu, aastal 1949 aga vald likvideeriti. Aastal 1954 liideti Piltene külanõukoguga likvideeritav Gārzde külanõukogu. Aastal 1956 Piltene külanõukogu likvideeriti ja liideti Piltene linnaga, kus see moodustas Piltene linna maaterritooriumi. 2009. aastast hakkas Piltene kuuluma Ventspilsi piirkonda, aastal 2010 eraldati aga Piltene vald linnast.“Grozījumi Administratīvo teritoriju un apdzīvoto vietu likumā”

Loodus

Suurim jõgi on Venta jõgi. Järvedest asub vallas Venta soot 7,5 hektari suurune Vecventa järv. Vald ise asub Rannikumadalikul, idaosa aga Kursi madalikul. Valda jäävad mitmed liivaluited, mille kõrgus on 45 meetrit, need on ühtlasi ka valla kõrgeimad kohad. Valla pindalast katvad metsad 71,9 %.Ventspils novada teritorijas plānojums. Paskaidrojuma raksts. lk. 12

Looduskaitse all on Ķīvmeža rahn ja Lodiņi pärn, lisaks kasvab vallas arvukalt looduskaitsealuseid nimetuid põlispuid. Zūru mežniecība külas kasvab mänd, mille Läti metsandus- ja metsatööstusminister Leons Vītols 50. juubeli puhul dramaturg Gunārs Priedele kinkis.

Kaitstavad mälestised

Kultuurimälestistest on riikliku kaitse all Landze kirik, selle kolm uksekomplekti, altar ja kantsel, Landze kiriku muinaskalmed ning Lagzdīne linnamägi. Regionaalse kaitse all on Landze kiriku muinaskalmed, Čunči keskaegne kalmistu ja Krītkalnsi keskaegne kalmistu.

Asustus

Aastal 2011 elas vallas 446 lätlast, 11 venelast, 1 poolakas ja 2 leedulast.Ethnic composition of Latvia 2011

Valla külad:

 Küla  Küla tüüp  Elanike arv Dziļģi  ciems  18 (2025) Gārzde  ciems  36 (2025) Karaļciems  ciems  3 (2025) Krievciems  mazciems   Lagzdiena  mazciems  13 (2015) Landze  mazciems  68 (2021) Zūru mežniecība  mazciems   Ūdrande  ciems  57 (2025) Vecmuižciems  mazciems  19 (2015)

Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Valla koduleht
Kaart valla ja Piltene linna üldplaneeringuga

Kategooria:Läti vallad
Kategooria:Ventspilsi piirkond